ถ้าเกิดว่าประจำเดือนมาจะสามารถท้องได้รืเปล่าค้าคุน คือเดือนที่แล้วประจำเดือนก็มาแล้ว คือไม่แน่ใจว่าท้องรืเปล่า น้ำหนักเพิ่มขึ้นท้องอึด หายใจแรงๆก็ไม่ค่อยได้ค้า
สวัสดีค่ะ การที่มีเพศสัมพันธ์ แล้วกังวลเรื่องการตั้งครรภ์ ต้องดูก่อนค่ะว่าเพศสัมพันธืมีความเสี่ยงจะท้องหรือไม่ เช่นมีการปนเปื้อนของสารคัดหลั่ง หรือน้ำอสุจิช่องคลอดผู้หญิง ซึ่งตรงกับช่วงที่มีการตกไข่ คือกลางรอบเดือนนับจากวันเเรกรอบเดือนก่อนมา 9-16 วันส่วนประจำเดือน ส่วนมาก ถ้ารอบเดือนเป็นรอบเดือนจริงๆ เช่น มาตรงตามรอบที่ควรจะเป็น ลักษณะเหมือนเดิมทุกประการ ปริมาณเลือด การปวดท้องน้อย แล้วมั่นใจว่าใช่รอบเดือนส่วนมากมักไม่มีการตั้งครรภ์ค่ะ แต่ถ้าลักษณะไม่เหมือนเดิม เลือดมาน้อยลง หรือ ปวดท้อง มาไม่ตรงคลาดเคลื่อน มีโอกาสที่จะเป็นเลือดที่ผิดปกติ หรือ เลือดจากการตั้งครรภ์ได้ค่ะถ้าไม่แน่ใจ อาจลองตรวจปัสสาวะเพื่อดูการตั้งครรภ์ร่วมด้วยได้ค่ะ ทั้งนี้ อาการน้ำหนักเพิ่มขึ้นท้องอืด อาจเป็นกลุ่มอาการก่อนมีประจำเดือนได้เช่นกัน หรือเป็นระบบลำไส้ หรืออาจมีก้อนหรือถุงน้ำรังไข่ หรือก้อนเนื้องอกมดลูกได้ ถ้าอาการเหล่านี้ไม่ดีขึ้น แนะนำให้ไปพบเเพทย์เพื่อหาสาเหตุค่ะ